Sag om hvorvidt tiltaltes kontraanke kan fremmes
Ret: Østre Landsret (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

UDSKRIFT
AF

ØSTRE LANDSRETS RETSBOG
____________

Den 27. oktober 2010 holdt Østre Landsret møde i retsbygningen, Bredgade 42,

Køben-havn.

Som dommere fungerede landsdommerne Taber Rasmussen, Lodberg og Tuk Bagger,

førstnævnte som rettens formand.

Som protokolfører fungerede Medarbejder ved retten.

Der foretoges   

12. afd. a.s. nr. S-1837-10:

Anklagemyndigheden

mod

Tiltalte

(CPR nr. (Født 1992))

(advokat Michael Sahl Nielsen, besk.)

Ingen var indkaldt eller mødt.

Endvidere fremlagdes notat af 11. oktober 2010 fra Statsadvokaten for København og

Bornholm.

De modtagne bilag var til stede.

Anklagemyndigheden har påstået Tiltaltes kontraanke afvist.



- 2 -

Til støtte herfor har anklagemyndigheden anført, at tiltalte ikke har anket inden udløbet

af den almindelige ankefrist i retsplejelovens § 904, stk. 1. Tiltalte har alene

kontraanket, og tiltaltes anke støtter sig derfor på anklagemyndighedens anke, jf.

retsplejelovens § 905, stk. 1. Imidlertid var anklagemyndighedens anke ugyldig og

dermed en nullitet, fordi det efter-følgende har vist sig, at anken ikke var iværksat

rettidigt. Dette må have som konsekvens, at tiltaltes kontraanke – der er afledt af

anklagemyndighedens nu hævede anke – ligeledes må bortfalde.

Forsvareren har påstået fremme af tiltaltes kontraanke til frifindelse, subsidiært

formildel-se.

Til støtte herfor har forsvareren anført, at det ankeafkald, som tiltalte i første omgang

med-delte, da han ved afsigelsen modtog dommen, bortfaldt, fordi

anklagemyndigheden ankede, jf. UfR 2009.1080V. Tiltalte har kontraanket korrekt og

rettidigt, efter at han blev bekendt med anklagemyndighedens anke. Herefter kan det

forhold, at anklagemyndigheden siden har hævet anken, ikke afskære tiltalte fra at få

gennemført sin anke.

Efter votering afsagdes sålydende

k e n d e l s e:

Efter udløbet af den ordinære ankefrist i retsplejelovens § 904, stk. 1, har tiltalte

kontraan-ket i medfør af retsplejelovens § 905, stk. 1, fordi anklagemyndigheden

initiativankede på sidstedagen.

Anklagemyndigheden har siden frafaldet sin anke med den begrundelse, at anken ikke

var korrekt iværksat, da meddelelse om anken ikke samtidig var afsendt til tiltalte.

Dette kan ikke bevirke, at tiltalte afskæres fra at få sin anke behandlet, jf. herved UfR

2001.59H om en tilsvarende situation for Højesteret.

T h i b e s t e m m e s:

Tiltaltes kontraanke fremmes.



- 3 -

Sagen udsat til berammelse af hovedforhandling på ny.

Retten hævet.